खत्री
खत्री (کھتری‎, Khatri) भारतीय उपमहाद्वीप के पश्चिमोत्तरी भाग में बसने वाली एक जाति है। मूल रूप से खत्री पंजाब (विशेषकर वो हिस्सा जो अब पाकिस्तानी पंजाब है) से हुआ करते थे लेकिन वह अब राजस्थान, जम्मू व कश्मीर, उत्तराखंड, उत्तर प्रदेश, हिमाचल प्रदेश, हरयाणा, बलोचिस्तान, सिंध और ख़ैबर-पख़्तूनख़्वा के इलाक़ों में भी पाए जाते हैं। दिल्ली के पंजाबी लोगों में इनकी आबादी पर्याप्त हैं। खत्री शब्द की उत्पत्ति संस्कृत के क्षत्रिय शब्द से होती है और पंजाब में खत्री जाति वर्णाश्रमधर्म के द्वितीय वर्ण के प्रतिनिधि हैं । खत्री का संबंध ऐतिहासिक रूप से हिंदू धर्म की खटिक जाति से रहा हे। इन दोनो जातियों के कई गोत्र एक समान है जैसे खत्री, चावला, मल्होत्रा, महिंद्रा आदि। खत्री तथा खटिक दोनो शब्द क्षत्रिय से बने है। इनका मुख्य पेशा व्यापार है और ऐतिहासिक तौर पर अफगानिस्तान और मध्य एशिया के रास्ते भारतीय उपमहाद्वीप पर होने वाला व्यापार इनके हाथ था । खत्री अन्य जाति अरोड़ा के साथ पंजाब की दो मुख्य जाति है जो हिन्दू हैं। कई ने सिख और इस्लाम को अपना लिया है। मुसलमान हो गए खत्री खोजा नाम से प्रसिद्ध है। ऐतिहासिक रूप से सभी सिख धर्म के गुरु खत्री थे।